ગાંધીનગર: એક તરફ હાર્દિક પટેલ ભાજપ સરકાર વિરુદ્ધ આંદોલનો કરીને સરકારના નાકમાં દમ લાવી રહ્યો છે તો બીજી તરફ ભાજપ શાસિત ગાંધીનગર મહાનગરપાલિકાએ ક્લાર્કની પરીક્ષા આપવા આવેલા 1 લાખ ઉમેદવારોને સવાલ પૂછ્યો કે, તાજેતરમાં ઉપવાસ પર બેઠેલા હાર્દિક પટેલને ક્યા રાજકીય નેતાએ પાણી પીવડાવ્યું હતું. આ જોતા એમ લાગી રહ્યું છે કે હવે સરકારી નોકરી મેળવવા માટે આપવી પડતી પરીક્ષાઓના સવાલોમાં હાર્દિક પટેલ અંગેની જાણકારી ધરાવવી પરીક્ષાર્થિઓ માટે જરૂરી રહેશે કારણકે હાર્દિકને હવે સરકારી નોકરી માટેની પરીક્ષામાં પુછાતા સવાલોમાં સ્થાન મળ્યું છે.